Գերի Ուեբ

**Գերի Սթիվեն Ուեբ** (, ), ամերիկացի ժամանակակից հետաքննող ժուռնալիստ, Պուլիտցերյան մրցանակի դափնեկիր։ Հեղինակավոր այդ մրցանակին արժանացել է 1990 թվականին՝ 1989 թվականի հոկտեմբերի 17-ին Կալիֆոռնիայում՝ Սան Ֆրանցիսկո քաղաքի մերձակայքում տեղի ունեցած Լոմա-Փրիեթայի ավերիչ երկրաշարժի հետևանքներն ու դրանց վերացմանն ուղղված աշխատանքները լուսաբանող ռեպորտաժներ, հոդվածներ, լրագրողական տպավորիչ այլ նյութեր հեղինակելու համար։ Սակայն նրան առավել մեծ հռչակ է բերել 1996 թվականին «*San Jose Mercury News*» թերթռւմ «*Մթին դաշինք*» («*Dark Alliance*») խորագրի ներքո լույս ընծայած հոդվածաշարը, որտեղ մերկացրել է թմրանյութերի ապօրինի շրջանառության գլխավոր գործող անձանց ու վերջիններիս հովանավորներին (հետագայում այդ հոդվածաշարը հրատարակել է առանձին գրքի տեսքով)։

## Կենսագրություն
Հետաքննության արդյունքում ձեռք բերած բազմաթիվ փաստերի համադրությամբ Գերի Ուեբը ցույց է տվել, որ Նիկարագուայում հակակոմունիստական ապստամբության պարագլուխները սերտ կապի մեջ են թմրանյութերի տարածումն ու վաճառքը կազմակերպող խոշոր շնաձկների՝ Ռիկի Դոնելլ Ռոսի, Օսկար Դանիլո Բլանդոնի և այլոց հետ, որոնք, օգտվելով ԱՄՆ-ի Հետաքննությունների դաշնային բյուրոյի գաղտնի հովանավորությունից, գործակալական լայն ցանցի միջոցով թմրանյութեր են տարածում ու վաճառում ամերիկյան խոշոր քաղաքների՝ սևամորթներով բնակեցված թաղամասերում և այդ հանցավոր ճանապարհներով ձեռք գցած ֆինանսական միջոցների որոշակի մասն ուղղում ապստամբական գործողությունների հետ կապված ծախսերը հոգալուն։ Հոդվածաշարի տպագրության ընթացքում և դրանից հետո էլ մի ամբողջ շարք պարբերականներ, այդ թվում՝ *[[The New York Times]]*-ը, *[[The Washington Post]]*-ը, *[[Los Angeles Times]]*-ը, հոդվածներ լույս ընծայեցին, որոնց հեղինակները կասկածի տակ էին դնում Գերի Ուեբի բերած փաստերն ու արած հետևությունները, ամեն կերպ ջանում էին ապացուցել, որ դրանք միանգամայն անհիմն են′)։ Հետաքննող ժուռնալիստին քննադատողմերի բանակին միացավ նաև «*San Jose Mercury News*»-ի գլխավոր խմբագիր Ջերրի Սեփոսը, ով 1997 թվականի մայիսին խմբագրական իր հոդվածում սուր քննադատության ենթարկեց Գերի Ուեբի մեթոդաբանությունը։ Այդ նույն տարվա դեկտեմբերի 13-ին Ուեբը հեռացվեց «*San Jose Mercury News*»-ի խմբագրակազմից և աշխատանքի նշանակվեց որպես տեղական թերթերից մեկի՝ «*Cupertino*»-ի մարզական լրագրող։

2004 թվականի դեկտեմբերին Սակրամենտոյում գտնվեց նրա դին՝ գլխի մեջ՝ երկու փամփուշտ։ Պաշտոնապես հայտարարվեց, որ Գերի Ուեբը ինքնասպան էր եղել։

2014 թվականին, ըստ Նիք Շուի «*Սպանել սուրհանդակին. թե ինչպես ՀՖԲ-ի կոկաինային տարաձայնությունը ոչնչացրեց ժուռնալիստ Գերի Ուեբին*» («*Kill the Messenger: How the CIA's Crack-cocaine Controversy Destroyed Journalist Gary Webb*») կենսագրական վեպի, որ 2006 թվականին արժանացել էր *Ազգային գիրք* մրցանակի, ռեժիսոր Մայքլ Քվեսթան նկարահանել է «Սպանել սուրհանդակին» գեղարվեստական ֆիլմը, որտեղ Ուեբի կերպարը մարմնավորել է անվանի կինոդերասան Ջերեմի Ռեները։

## Երկեր
*Gary Webb - Dark Alliance։ The CIA, the Contras, and the Crack Cocaine Explosion, Seven Stories Press, 1998,  
|isbn= 
}} (hardcover, 1998) et (paperback, 1999
*Gary Webb, Kristina Borjesson - (chap. 14) - Into the Buzzsaw։ Leading Journalists Expose the Myth of a Free Press 
|éditeur= Prometheus Books |lieu= Amherst 
|année= 2002 
|isbn= 978-1-57392-972-1 
|lccn= 2002019181 }}

## Գրականություն
* Celerino Castillo, Dave Harmon - Powderburns։ Cocaine, Contras & the Drug War|sous-titre=|lien titre=|numéro d'édition=|éditeur=Atlantic Books|lieu=|année=1994|tome=|volume=|pages totales=|isbn=0-88962-578-6|isbn2=0-8095-4855-0|passage=|lire en ligne=|consulté le
* Alexander Cockburn, Jeffrey St. Clair - Whiteout։ The CIA, Drugs and the Press|numéro d'édition=|éditeur=Verso|lien éditeur=|lieu=|année=1999|tome=|volume=|pages totales=|isbn1=1-85984-139-2|ISBN2=1-85984-258-5|passage=|lire en ligne=|consulté le
* Frederick P. Hitz - Obscuring Propriety։ The CIA and Drugs|journal=International Journal of Intelligence and Counterintelligence|année=1999|volume=12|numéro=4|pages=448–462|doi=10.1080/088506099304990}} {{commentaire biblio| Hitz, en tant qu'inspecteur général de la CIA, a le premier révélé l'accord secret entre la CIA et le département de la Justice en mars 1988, quand il a témoigné devant le House Intelligence Committee
* Robert Parry - Lost History։ Contras, Cocaine, the Press & "Project Truth"|sous-titre=|lien titre=|numéro d'édition=|lien éditeur=|éditeur=Media Consortium|lieu=Arlington|année=1999|tome=|volume=|pages totales=|isbn=978-1-893517-00-4|lccn=99093363|passage=|lire en ligne=|consulté le
* Nick Schou - Kill the Messenger։ How the CIA's Crack Cocaine Controversy Destroyed Gary Webb|sous-titre=|lien titre=|numéro d'édition=|lien éditeur=|éditeur=Nation Books|lieu=New York|année=2006|tome=|volume=|pages totales=|format=poche|isbn=978-1-56025-930-5|oclc=72763448|lccn=2007275820|passage=|lire en ligne=|consulté le
* Peter Dale Scott, Jonathan Marshall - Cocaine Politics։ Drugs, Armies, and the CIA in Central America|sous-titre=|lien titre=|numéro d'édition=|lien éditeur=University of California Press|éditeur=University of California Press|lieu=|année=1991|tome=|volume=|pages totales=|isbn=0-520-07312-6|isbn2=0-520-07781-4|isbn3=0-520-21449-8|passage=|lire en ligne=|consulté le}
* 

## Ծանոթագրություններ

## Արտաքին հղումներ
* Business & CIA : Drogue, influence et pouvoir : Nicaragua - Canal+ *90 Minutes*, YouTube, 
*  The Dark Alliance : Gary Webb's Incendiary 1996 ''SJ Mercury News'' Exposé  - Mega.nu

Կատեգորիա:Ամերիկացի գրողներ
Կատեգորիա:Ամերիկացի լրագրողներ
Կատեգորիա:Դավադրության տեսություն
Կատեգորիա:Պուլիցերյան մրցանակակիրներ